Ńdɔ̄ hḿ á mvús é mam mə́sə bǐ ngátóban ai mɔ́ ású bə́bə̂ bə́ mam bǐ bɔɔg ai é mod evǔs bī ngábɔ Zambá wāān, a fyáŋán bɔ̌ naa o ngákándi adǐd yā bivǔs byáán, o lígí bía məbuga məvɔ́g nə́ mə́ nyiŋ anə́ bī nə́ vā ná. 14Yə bǐ ngə́lə dzam dúgán dǎŋ mə̄mvéndé móe, ngə́ ákə̄ bǎd tindǐ mə̄lúg ai bəbə̂ bə́ bod bə́tē ? Ngǎ wayi liŋán ai bíā a kələ kwí anə́ wāman bía ai sí təge líg tɔ mod m̀bɔ́g á və̌, ngə́ bān məbugǎ kig ? 15Ǎ Ńtondôbə, Zambá Ísraɛ̂l, o nə sósōō: ámōs dī bēn, bǐ ngálígi bǎn məbuga anə̌ bí nə́ vā ná, bíā bá bī tə́lə́ wā ósū ai bivǔs byáán, tɔ anə́ mod a sə́ kig wa dzǎm tə́bə̄ á mís nālá.